ປະທານປະເທດເຂົ້າຮ່ວມພິທີສະເຫຼີມສະຫຼອງ 65 ປີ ແຫ່ງວັນມູນເຊື້ອຂະແໜງພະລາທິການກອງທັບ
ພິທີຮັບຫຼຽນໄຊພິລະອາດຫານຊັ້ນໜຶ່ງຢ່າງສົມກຽດ
ວັນທີ 10/7, ກົມໃຫຍ່ພະລາທິການ, ກະຊວງປ້ອງກັນປະເທດຫວຽດນາມ ຈັດຕັ້ງພິທີຮັບຫຼຽນໄຊພິລະອາດຫານຊັ້ນໜຶ່ງຢ່າງສົມກຽດ ແລະ ພົບປະສັງສັນເນື່ອງໃນໂອກາດສະເຫຼີມສະຫຼອງ 65 ປີແຫ່ງວັນມູນເຊື້ອຂອງຂະແໜງພະລາທິການກອງທັບ (11/7/1950 – 11/7/2015). ກ່າວຄຳເຫັນທີ່ພິທີ, ທ່ານປະທານປະເທດ ເຈືອງເຕີ້ນຊາງ ເນັ້ນໜັກວ່າ: ໃນ ສະພາບການສາກົນ ແລະ ພາກພື້ນຜັນແປໄປຢ່າງສັບສົນ, ແກ່ງແຍ້ງ ອະທິປະໄຕຜືນແຜນດິນໃນທະເລຕາເອັນອອກຍັງຜັນແປໄປຢ່າງສັບສົນ ພ້ອມກັບສະພາບບັນດາອິດທິກຳລັງທີ່ເປັນປໍລະປັກເພີ່ມທະວີມ້າງເພທຳລາຍພັກ, ລັດ ແລະ ພາລະກິດປະຕິວັດຂອງປະຊາຊົນ ຫວຽດນາມ. ໜ້າທີ່ປົກປັກຮັກສາປະເທດຊາດພວມວາງອອກຫລາຍບັນຫາໃຫຍ່, ຮີບດ່ວນໃຫ້ທົ່ວພັກ, ທົ່ວປວງຊົນ, ພິເສດແມ່ນກອງທັບ ເຊິ່ງເປັນກຳລັງຫຼັກແຫຼ່ງປົກປັກຮັກສາປະເທດຊາດ. ໃນສະພາບນັ້ນ, ບົດບາດ ແລະ ຄວາມຮັບຜິດຊອບຂອງວຽກງານພະລາທິການກອງທັບແມ່ນໜັກໜ່ວງທີ່ສຸດ, ທ່ານປະທານປະເທດ ເຈືອງເຕີ້ນຊາງ ກ່າວວ່າ:
“ຂະແໜງພະລາທິການຕ້ອງປະຕິບັດວຽກງານເສນາທິການໃຫ້ພັກ, ລັດ, ກະຊວງປ້ອງກັນປະເທດເປັນຢ່າງດີ, ສ້າງຍຸດທະສາດ ແລະ ບັນດາແຜນການ ຮັບປະກັນພະລາທິການໃນສົງຄາມປົກປັກຮັກສາປະເທດຊາດ; ບັນດາວິທີຮັບປະກັນພະລາທິການໃຫ້ແຕ່ລະຂັ້ນ, ທະຫານແຕ່ລະຄົນ, ແຕ່ລະເຫຼົ່າຮົບ, ແຕ່ລະບໍລິເວນ, ແຕ່ລະເຂດປ້ອງກັນ. ຊາບຊຶມທັດສະນະພະລາທິການປະຊາຊົນ, ຮັບປະກັນພະລາທິການກອງທັບຕິດພັນກັບແຜນການພັດທະນາເສດຖະກິດປະເທດ, ເສດຖະກິດແຕ່ລະທ້ອງຖິ່ນ, ແຕ່ລະເຂດປ້ອງກັນສະໜິດຕິດພັນກັບປະຊາຊົນ, ເສີມຂະຫຍາຍກຳລັງແຮງສັງລວມຂອງພະລາທິການປະຊາຊົນຮັບໃຊ້ໃຫ້ໜ້າທີ່ປ້ອງກັນຊາດ”.
(ແຫຼ່ງຄັດຈາກ VOV)